પ્રેમ બધાનો અલગ હોય છે એટલે દરેકના અનુભવ પણ જુદા જ હોય, એટલે પ્રેમમાં ક્યારેય કોઈની સરખામણી થતી નથી પણ લોકો જરૂર કરે છે ! પ્રેમમાં ઈશ્વર તત્વ છે અને આ સત્વને આત્મા સુધી પહોંચાડવા માટે પામવો જરૂરી છે ! મીરાંબાઈને કૃષ્ણથી પ્રેમ થાય છે અને એમનો પ્રેમ મહાન હતો. પરોપકારનો પાયો પ્રેમથી જ શરું થાય છે અને આ પ્રેમમાં દરેકના રસ્તા અલગ અલગ છે, પણ મંઝિલ તો હરિ જ છે. દર્દ તો દરેક સંબંધમાં રહેવાના, કેમ કે સાચી વસ્તુને જ પડકાર મળે છે અને પરીક્ષા પણ થાય છે. એટલે હંમેશ પોતાની પ્રામાણિકતા પર અડગ રહેવું અને સત્યને હંમેશ સાથે જ રાખવું. ભલે દુનિયાની સૌથી મોટી મુશ્કેલી આવે પણ તમે સત્યની સાથે રહેશો તો જીત તમારી જ થશે !